*Projekts*

2021. gada Noteikumi Nr.

Rīgā (prot. Nr. . §)

**Grozījumi Ministru kabineta 2016. gada 3. maija noteikumos Nr. 279 “Darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.6. pasākuma “Reģionālie biznesa inkubatori un radošo industriju inkubators” īstenošanas noteikumi”**

*Izdoti saskaņā ar Eiropas Savienības struktūrfondu un*

*Kohēzijas fonda 2014.–2020. gada plānošanas perioda*

*vadības likuma 20. panta 13. punktu*

Izdarīt Ministru kabineta 2016. gada 3. maija noteikumos Nr. 279 “Darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.6. pasākuma “Reģionālie biznesa inkubatori un radošo industriju inkubators” īstenošanas noteikumi” (Latvijas Vēstnesis, 2016, 90. nr., 2018, 18. nr., 2019, 22. nr.; 2020. 71C. nr. un 146.nr.) šādus grozījumus:

1. Izteikt 4.1. un 4.2. apakšpunktu šādā redakcijā:

“4.1. pieejamais attiecināmais finansējums reģionālajiem biznesa inkubatoriem pasākuma īstenošanai ir ne vairāk kā 22 758 823 *euro*, ko veido Eiropas Reģionālās attīstības fonda finansējums 19 344 999 *euro* apmērā un valsts budžeta finansējums 3 413 824 *euro* apmērā;

4.2. pieejamais attiecināmais finansējums radošo industriju inkubatoram pasākuma īstenošanai ir ne vairāk kā 5 358 823 *euro*, ko veido Eiropas Reģionālās attīstības fonda finansējums 4 554 999 *euro* apmērā un valsts budžeta finansējums 803 824 *euro* apmērā.”.

1. Aizstāt 34.4.apakšpunktā vārdus “tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, vai, ja parāds kopsummā pārsniedz 150 *euro*,” ar vārdiem: “kas kopsummā pārsniedz 1000 *euro*, vai, ja parāds kopsummā pārsniedz 1000 *euro*”.

**Ministru prezidents A.K.Kariņš**

**Ekonomikas ministrs J.Vitenbergs**

Iesniedzējs:

**Ekonomikas ministrs J.Vitenbergs**

Vīza:

**Valsts sekretārs E.Valantis**